**08.05.2017**

**Știre**

**Studenți ai Universității Nicolae Titulescu în practică la ANFP**

Astăzi, 16 studenți ai Facultății de Relații Internaționale și Administrație, din cadrul Universității Nicolae Titulescu, au trecut pragul Agenției Naționale a Funcționarilor Publici, unde timp de 3 săptămâni vor efectua stagiul de practică.

„*În contextul corelării învățării cu piața muncii și a implementării strategiei funcției publice 2016-2020, stagiul de practică va reprezenta o oportunitate pentru dumneavoastră, de a cunoaște modalitățile concrete de gestionare a procedurilor administrative aferente funcției publice. Totodată trebuie să știți că viitorul cadru de reglementare va impune o actualizare a cursurilor și manualelor specifice de drept administrativ, un important volum de legislație sectorială  fiind în proces de codificare. Vă doresc să surprindeți  un interes profesional  pentru această problematică, spor în documentare și succes în activitatea teoretică și practică* ”, a fost mesajul președintelui ANFP, Cristian Bitea, transmis cu prilejul întâlnirii cu studenții.

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 55**